als_Latn dik_Latn sag_Latn
Rekordi prej 10 takimesh me fitore për Romën përfundoi në Torino. Në sfidën e fundit të javës së 1-të të serisë A, skuadra e Rudi Garcia barazoi 1-1 duke i thënë lamtumirë rekordit evropian të fitoreve, të vendosur nga Totenhem në sezonin 60-61. Pas 15 minutave të para ku skuadrat studiuan njëra-tjetrën, Roma shtoi ritmin por pa arritur të gjejë të çara në prapavijën e vendasve të cilët në shtëpi shfaqen një kockë e fortë për çdo kundërshtar. Por gjithsesi në minutën e 28 pas një aksioni të ndërtuar nga Balzareti, Pianic dhe Strotman ky i fundit arriti të zhbllokojë rezultatin. Në pjesën e dytë djemtë e teknikut Ventura nisën ndërtimin e aksioneve të njëpasnjëshme duke u shfaqur të rrezikshëm me Cercin dhe Mexhorinin. Në minutën e 54, Torino ktheu gjithçka në baraspeshë kur Cerci mposhti portierin De Sanktis. Edhe pse Roma u hodh në sulm për fitoren, rezultati nuk ndryshoi deri në fund të takimit. Pas javës së 11 Roma kryeson me 31 pikë e ndjekur nga Napoli dhe Juventus me 3 pikë më pak.
Atletico e Madridit vazhdon të mbaje ritmin e Barcelonës, duke fituar edhe në javën e 12-të të kampionatit spanjoll këtë radhë ndaj Atletico Bilbao me rezultatin 2-0. Golat për skuadrën e Diego Simeones u shënuan që në pjesën e parë me David Villa në minutën e 31 dhe Diego Costa, 10 minuta me vonë. Në renditjen e përgjithshme Barcelona kryeson me 34 pikë, një më shumë se Atletico e Madridit. Mjaft emocione në takimin që mbylli këtë javë mes Malages dhe Betis e fituar nga vendasit në fund me rezultatin 3-2. Dy herë kaloi në avantazh skuadra e Bernd Shuster dhe në të dy rastet u barazua nga Betis. Goli i fitores për vendasit u shënuan vetëm në minutën e 90 nga Samuel Sanchez.
als_Latn als_Latn